[{"text_idx": "#000000", "text": "Kilpna\u0308a\u0308rme probleemid? Vaata u\u0308le oma elustiil ja toidusedel!"}, {"text_idx": "#000001", "text": "Lu\u0308his kilpna\u0308a\u0308rme to\u0308o\u0308s ja\u0308tab ja\u0308lje viimsele kui keharakule, sest eranditult ko\u0303ik neist on varustatud kilpna\u0308a\u0308rmehormooni retseptoritega. Kilpna\u0308a\u0308rmeprobleemid vo\u0303ivad kehakaalunumbrite nihke ko\u0303rval kaasa tuua ka tugevad muutused seedetrakti to\u0308o\u0308s, naha, ku\u0308u\u0308nte ja juuste kvaliteedis, kehatemperatuuris, suguhormoonide ning su\u0308dame-veresoonkonna funktsioneerimises. Ko\u0303ige rohkem kilpna\u0308a\u0308rmehormooni retseptoreid on aga ajurakkudel. Niisiis pole u\u0308llatav, et kilpna\u0308a\u0308rme tervise halvenemine ja\u0308tab tugeva ja\u0308lje ka meeleolule, ma\u0308lule, kognitiivsele vo\u0303imekusele ja vo\u0303ib kaasa tuua ka a\u0308revuse ning depressiooni-ilmingud."}, {"text_idx": "#000002", "text": "Kilpna\u0308a\u0308rme u\u0308letalitlusest tunduvalt sagedamini esineb kilpna\u0308a\u0308rme alatalitlust ning igast ku\u0308mnest haigestujast ligi 9 on naised. Samuti on praegusel ajal naiste va\u0308hkkasvajate statistikas ko\u0303ige suuremas to\u0303usutrendis just kilpna\u0308a\u0308rmeva\u0308hki haigestumine."}, {"text_idx": "#000003", "text": "Ca 90% kilpna\u0308a\u0308rme alatalitluse diagnoosidest on po\u0303hjustatud Hashimoto to\u0303vest, sageli pole aga patsiendid kursis sellega, et tegu on autoimmuunhaigusega, mille puhul su\u0308nteetiline ravim vo\u0303ib ku\u0308ll kompenseerida puuduoleva hormooni, kuid ei tee pikas perspektiivis midagi autoimmuunse po\u0303letiku leevendamiseks. Just seeto\u0303ttu ongi ko\u0303ige olulisem pu\u0308henduda elustiili ja stressitaseme korrigeerimisele ning toiduvaliku peenha\u0308a\u0308lestamisele."}]